钦定古今图书集成/理学汇编/学行典/第191卷 > 陈汝楫
## 钦定古今图书集成/理学汇编/学行典/第191卷 > 陈汝楫

按《宁波府志》：“陈汝楫，字傅岩，象山人。父宋助教应魁，
母杨氏。汝楫事亲至孝，亲没未葬，邻家失火，将及柩，
家人争负筐箧，乃与妻徐氏伏柩号恸，誓不独存。既
而风返火熄，柩乃获全，人皆惊叹，以为孝感所致。史
官王子充氏作传记之。从弟汝舟疾且死，以幼子为
托。汝楫泣曰：‘而子即吾子，忍异视耶’？汝舟死，育其子。”
长为娶妇，以其遗物𢌿之。

===潘应定===按《嘉兴府志》：“潘应定，嘉兴人。事母至孝。母丧，庐墓，有
白鹤翔集，黄桂素华之异。周伯琦榜其墓所曰‘双祯’。”